গত ১ ফেব্রুয়ারি এবারের এসএসসি ও সমমানের পরীক্ষা শুরু হয়। শুরুর দিন এসএসসিতে বাংলা প্রথমপত্রের পরীক্ষা ছিল। কিন্তু প্রথমদিন থেকেই প্রশ্ন ফাঁসের অভিযোগ ওঠে। এমন পরিস্থিতিতে ৪ ফেব্রুয়ারি বৈঠক করে শিক্ষা মন্ত্রণালয় অভিযোগ যাচাই-বাছাইয়ে আন্তঃমন্ত্রণালয় কমিটি গঠনের ঘোষণা দেয়। ১১ ফেব্রুয়ারি সকালে কমিটি গঠনের চিঠি জারি করে বিকালে কমিটি বৈঠকে বসে। কারিগরি ও মাদ্রাসা বিভাগের সচিব মো. আলমগীরের নেতৃত্বে সাত সদস্যের কমিটি গঠন করা হয়। কমিটির সদস্যরা ১৮ এবং ২৫ ফেব্রুয়ারি বৈঠকে মিলিত হয়।